Diari Oficial de la Generalitat Valenciana


Sumari del DOGV 9286, del 25-02-2022 (2022/1179)

RESOLUCIÓ de 8 de febrer de 2022, del director de l'Institut Cartogràfic Valencià, per la qual s'aprova la millora en la precisió geomètrica de la línia límit entre els municipis de Cheste i Gestalgar.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9286

Data del DOGV
:   25-02-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/1179


Data del document
:   08-02-2022

Organisme emissor
:   Institut Cartogràfic Valencià

Tipus de document
:   Resolució

Descriptors 

:   * Institut Cartogràfic Valencià

RESOLUCIÓ de 8 de febrer de 2022, del director de l'Institut Cartogràfic Valencià, per la qual s'aprova la millora en la precisió geomètrica de la línia límit entre els municipis de Cheste i Gestalgar. [2022/1179]  
Vist l'expedient corresponent a les actuacions de millora geomètrica, s'exposen els següents  
  
Fets  
Amb data 16 de desembre de 2019, l'Ajuntament de Cheste sol·licita a l'Institut Cartogràfic Valencià, (d'ara en avant ICV), la millora geomètrica de les línies que delimiten el terme municipal per a la inclusió en el Pla general (2019/E831945).  
L'ICV comunica amb data de 18 de setembre de 2020, a l'Ajuntament de Cheste (2020/S4000014), que en aquesta anualitat està previst realitzar l'execució dels treballs per a la millora geomètrica de la línia, informa l'ajuntament sobre la naturalesa dels treballs i sol·licita la col·laboració en aquests.  
Amb data de 19 de novembre de 2020, conclouen els treballs, per part de l'ICV, d'execució i control de qualitat de la millora geomètrica de la línia entre els municipis de Cheste i Gestalgar situats a la província de València.  
  
Fonaments de dret  
Primer. És funció de l'ICV, d'acord amb la lletra e de l'article 4.2 de la Llei 2/2020, de 2 de desembre, de la Generalitat, de la informació geogràfica i de l'Institut Cartogràfic Valencià, l'elaboració i el manteniment del mapa municipal, que consisteix, d'acord amb l'article 41.1 de la mateixa llei, en la recuperació de les línies límit de tots els municipis de la Comunitat Valenciana. En aquest sentit l'article 4.2.i també estableix que és funció de l'ICV l'impuls dels treballs de millora geomètrica de les línies que delimiten els termes municipals de la Comunitat Valenciana.  
Segon. Donat el caràcter exclusivament tècnic de la millora geomètrica de les línies de terme, l'article 43.3 de la Llei 2/2020, de 2 de desembre, de la Generalitat, de la informació geogràfica i de l'Institut Cartogràfic Valencià estableix que l'ICV planificarà anualment els treballs i els executarà, prèvia comunicació als ajuntaments beneficiats i, una vegada conclosos els treballs de millora geomètrica s'informarà de les geometries actualitzades als ajuntaments afectats.  
Tercer. Així, el segon paràgraf de l'article 43.3 de la Llei 2/2020, de 2 de desembre, de la Generalitat, de la informació geogràfica i de l'Institut Cartogràfic Valencià, estableix que les geometries millorades reflectiran fidelment la descripció de les línies de terme contingudes en les actes de delimitació originals aprovades en el seu moment pels plens dels ajuntaments implicats i la millora geomètrica en cap cas suposarà una alteració de la línia de terme.  
  
Vistos els fonaments de dret assenyalats, resolc:  
  
Primer  
Aprovar la millora de la precisió geomètrica de la línia límit entre els municipis de Cheste i Gestalgar, situats a la província de València, i mantindre íntegrament els acords en l'acta de delimitació municipal original alçada per l'Institut Geogràfic i Estadístic/ Institut Geogràfic Nacional de 1901, entre els citats termes municipals.  
  
Les fites que delimiten els termes municipals resultants de la millora geomètrica executada s'inclouen en el següent llistat. El nom establit per a cada punt és correlatiu (M1, M2...) en la direcció d'avanç de la línia, en aquest cas amb orientació sud-oest, i quan s'especifica, s'indica el nombre de termes municipals adjacents (M3T). Les coordenades dels punts es proporcionen en el sistema geodèsic de referència ETRS89, projecció cartogràfica UTM, fus 30. Geomètricament la línia que separa cada fita de l'anterior és recta.  
  
  
LÍNIA ENTRE ELS MUNICIPIS  
DE CHESTE I GESTALGAR  
Nom X ETRS89 UTM fus 30 (m) Y ETRS89 UTM fus 30 (m) Observacions  
S4-R0N 451148,140 8557567,940 És comú a Cheste, Gestalgar i Bugarra  
S1-H7I 116227,904 1545787,570 Recta  
És comú Cheste, Gestalgar i Chiva  
  
  
  
Segon  
Acordar la publicació de la present resolució en el Diari Oficial de la Generalitat Valenciana, i la seua posterior notificació als municipis de Cheste i Gestalgar, a la Diputació de València, a la Direcció General d'Administració Local, a l'Institut Geogràfic Nacional i al Registre d'Entitats Locals del Ministeri de Política Territorial.  
  
Contra aquesta resolució, que posa fi a la via administrativa, es podrà interposar un recurs de reposició, amb caràcter potestatiu, davant de la Conselleria de Política Territorial, Obres Públiques i Mobilitat, en el termini d'un mes a comptar des de l'endemà de la recepció de la notificació o des de la publicació en el Diari Oficial de la Generalitat Valenciana, d'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
Així mateix, es podrà interposar un recurs davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la publicació en el Diari Oficial de la Generalitat Valenciana, d'acord amb el que es preveu en la Llei 29/1998, de 13 de juliol, reguladora de la jurisdicció contenciosa administrativa.  
  
València, 8 de febrer de 2022.- El director de l'Institut Cartogràfic Valencià: Xavier Navarro i Garcia.